
Υπαγωγή προσωπικού κοιν. Βλαχιάς Ν. Εύβοιας στις 

διατάξεις Α' μέρους του Ν. 1188/81. 2 

Τροποποίηση συστατικής πράξης των Νομικών Προσώ¬ 
πων στο Δήμο Ευόσμου του Ν. Θεσσαλονίκης με το 
όνομα «Σχολικές Επιτροπές Δήμου Ευόσμου». ... 3 
Σύσταση Αναπτυξιακού Συνδέσμου 10ης Γεωγραφικής 

Ενότητας Ν. θεσ/νίκης. 4 

Σύσταση Αναπτυξιακού Συνδέσμου «Ο ΕΧΕΔΩΡΟΣ» Ν. 

θεσ/νίκης. 5 

Τροποποίηση της Β 5803/10.4.90 απόφασης Νο¬ 
μάρχη Καρδίτσας, που αφορά τη σύσταση δημοτι¬ 
κής επιχείρησης με την επωνυμία «Δημοτική επιχεί¬ 
ρηση Τουρισμού & Αναψυχής Καρδίτσας». 6 

Καθορισμός οικισμών Κοινοτήτων ή Δήμων (συμπλη¬ 
ρωματικός) Νομού Κοζάνης για την χορήγηση 
αδειών οικοδομής από τους Προέδρους ή Δημάρ¬ 
χους αυτών. 7 

Τροποποίηση της παρ. 2 του άρθρ. 16 του Κανονισμού 
Λειτουργίας Διοικήσεως και Παροχών του ΚΑΦ Λι- 

μένος - Ξηράς Κορίνθου. 8 

Έγκριση του Ειδικού Κανονισμού Λιμένα Μυκόνου με 
αριθ. 36 «περί αναπροσαρμογής αχθοφορικών δι¬ 
καιωμάτων». 9 

Έγκριση του Ειδικού Κανονισμού Λιμένα Πάρου αριθ. 

26 «περί αναπροσαρμογής αχθοφορικών δικαιωμά¬ 
των».10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Ζ./5174 (1) 

Κύρωση αναδασμού έργου λεκάνης Βουραϊκού ποταμού, 
Ζώνες Δ3, Δ4 στο Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν. 674/77 άρθρο 15 παρ. 1. 


9 Αυγούστου 1993 

2. Τη σχετική εισήγηση της Δ/νσης Γεωργίας της Νο¬ 
μαρχίας Αχαΐας, αποφασίζουμε: 

Κυρούμε το νέο κτηματικό καθεστώς του ενιαίου υπο¬ 
χρεωτικού άναδασμού έργου λεκάνης Βουραϊκού ποτα¬ 
μού που διαμορφώθηκε το έτος 1989 στις κτηματικές πε¬ 
ριοχές α) Δήμου Καλαβρύτων (οικισμός Κραστικών), β) 
Κοιν. Σκεπαστού, γ) Κοιν. Κέρτεζης, δ) Κοιν. Λαγοβου- 
νίου) όπως αυτό απεικονίζεται στους συνταχθέντας πίνα¬ 
κες και διαγράμματα των περιοχών αυτών. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πάτρα, 28 ΜαΤου 1993 

Ο Νομάρχης 
ΝΙΚ. ΤΑΓΑΡΗΣ 

-♦- 

Αριθ. Τ.Τ. 14810 - (2) 

Υπαγωγή προσωπικού κοιν. Βλαχιάς Ν. Εύβοιας στις δια¬ 
τάξεις Α' μέρους του Ν. 1188/81. 

Ο ΝΟΜΑΡΧΗΣ ΕΥΒΟΙΑΣ 

Με την 14810/93 απόφαση Νομάρχη Εύβοιας, που εκ- 
δόθηκε σύμφωνα με τις διατάξεις του άρθρου 3 του Ν. 
1188/81 και ύστερα από σύμφωνη γνώμη του Κοινοτικού 
Συμβουλίου Βλαχιάς Ν. Εύβοιας και του Υπηρεσιακού 
Συμβουλίου, υπήχθηκε το προσωπικό της Κοινότητας αυ¬ 
τής στις διατάξεις του Α' μέρους του Ν. 1188/81. 

Η σχετική πίστωση που έχει γραφεί στον προϋπολογι¬ 
σμό έτους 1993 ανέρχεται στο ποσόν των 15.000 δρχ. για 
το τρέχον έτος και για τα επόμενα έτη 15.000 δρχ. για 
κάθε δεύτερο έτος, λόγω μισθολογικής εξέλιξης του 
υπαλλήλου στον Κ.Α. 05-111. 

Η παρούσα να δημοσιευθεί στην Εφημερίδα της Κυβερ- 
νήσεως. 

Χαλκίδα, 19 Ιουλίου 1993 

Με εντολή Νομάρχη 
Ο Διευθυντής 
Δ. ΚΟΚΚΑΛΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΕΣ. 20477 (3) 

Τροποποίηση συστατικής πράξης των Νομικών Προσώ¬ 
πων στο Δήμο Ευόσμου του Ν. Θεσσαλονίκης με το 

όνομα «Σχολικές Επιτροπές Δήμου Ευόσμου». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 187 του Π. Δ/τος 323/89 
«περί κωδικοποιήσεως σε ενιαίο κείμενο Νόμου των δια¬ 
τάξεων του Δημοτικού και Κοινοτικού Κώδικα». 

2. Τις διατάξεις του άρθρου 5 του Ν. 1894/27.8.1990 
(ΦΕΚ 110Α727.8.1990) «για την Ακαδημία Αθηνών και 
άλλες εκπαιδευτικές διατάξεις». 

3. Την αριθ. 40464/16.10.1991 απόφασή μας, περί συ- 
στάσεως ιδίων Νομικών Προσώπων με την επωνυμία «Σχο¬ 
λικές Επιτροπές Δήμου Ευόσμου» στο Δήμο Ευόσμου του 
Νομού μας. 

4. Την αριθ. 122/1993 νόμιμη απόφαση του Δημοτικού 
Συμβουλίου Ευόσμου, αποφασίζουμε: 

Τροποποιούμε την παράγραφο 1 της συστατικής πρά¬ 
ξης των ανωτέρω νομικών προσώπων ως προς τις αριθ. 4 
και 13 Σχολικές Επιτροπές οι οποίες αντικαθίστανται ως 
ακολούθως: 

4. 4η Σχολική Επιτροπή Δήμου Ευόσμου 

Για το 2ο Γενικό Λύκειο, 4ο Δημοτικό Σχολείο και 4ο 
Νηπιαγωγείο διοικούμενη από 9μελές Διοικητικό Συμβού¬ 
λιο. 

13. 13η Σχολική Επιτροπή Δήμου Ευόσμου 

Για το 1 ο ΤΕΛ, 2ο ΤΕΛ, 1 ΤΕΣ διοικούμενη από 11 μελές 
Διοικητικό Συμβούλιο 

Από την απόφασή μας αυτή δεν προκαλείται δαπάνη σε 
βάρος του προϋπολογισμού του Δήμου Ευόσμου. 

Κατά τα λοιπά ισχύει η ΕΣ. 40464/16.10.1991 από¬ 
φασή μας η οποία δημοσιεύθηκε στο ΦΕΚ 935/Β7 
14.11.1991. 

Η παρούσα να δημοσιευθεί στην Εφημερίδα της Κυβερ- 
νήσεως. 

Θεσσαλονίκη, 7 Ιουλίου 1993 

Ο Νομάρχης κ.α.α. 

Ο Διευθυντής 
Α. ΑΝΑΣΤΑΣΟΠΟΥΛΟΣ 

-♦- 

Αριθ. 27277 (4) 

Σύσταση Αναπτυξιακού Συνδέσμου 10ης Γεωγραφικής 
Ενότητας Ν. θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 190 και 196 του Π.Δ. 323/ 
89. 

2. Τις αριθ. 53964/86/24.7.84, 62442/99/18.12.85 
και 39084/37/4.6.86 εγκυκλίους του Υπουργείου Εσωτε¬ 
ρικών. 

3. Την αριθ. 40580/7.10.88 ΚΥΑ των Υπουργών Ανα¬ 
πληρωτή Εσωτερικών, Εθνικής Οικονομίας, Αναπληρωτή 
Περιβάλλοντος, Χωροταξίας και Δημοσίων Έργων, περί 
χωρισμού Γεωγραφικών Ενοτήτων Νομού θεσ/νίκης, που 
δημοσιεύθηκε στο ΦΕΚ 738/7.10.88 τ. Β'. 

4. Τις αποφάσεις αριθ. 47/93, 32/93, 22/93, 50/93, 
24/93, 47/93 και 7/93 αντίστοιχα των Κ.Σ. Ν. Μεσημ¬ 


βρίας, Προχώματος, Βαθυλάκκου, Αγ. Αθανασίου, Ξηρο- 
χωρίου, Γέφυρας και Αγχιάλα για τη σύσταση Αναπτυξια¬ 
κού Συνδέσμου στην 10η Γεωγραφική Ενότητα του Νομού 
θεσ/νίκης με την επωνυμία «Αναπτυξιακός Σύνδεσμος 
10ης Γεωγραφικής Ενότητας». 

5. Την ανάγκη σύστασης Αναπτυξιακού Συνδέσμου 
στην παραπάνω Γ εωγραφική Ενότητα για την προώθηση 
ολοκληρωμένης τοπικής ανάπτυξης της περιοχής, απο¬ 
φασίζουμε: 

1. Επικυρώνουμε τις αριθ. 47/93,32/93,22/93,50/93, 
24/93, 47/93 και 7/93 αντίστοιχες αποφάσεις Κ.Σ. Ν. 
Μεσήμβριας, Προχώματος, Βαθυλάκου, Αγ. Αθανασίου, 
Ξηροχωρίου, Γέφυρας και Αγχιάλου για τη σύσταση Ανα¬ 
πτυξιακού Συνδέσμου στην 10η Γ εωγραφική Ενότητα του 
Νομού θεσ/νίκης με την επωνυμία «Αναπτυξιακός Σύνδε¬ 
σμος 10ης Γεωγραφικής Ενότητας». 

2. Σκοποί του Συνδέσμου είναι: 

α. Η εκπόνηση τοπικού αναπτυξιακού προγράμματος 
και χωροταξίας σχεδίου της περιοχής. 

β. Η υποβοήθηση των Κοινοτήτων του Συνδέσμου στην 
καταγραφή και ιεράρχηση των αναγκών, στην αξιολόγηση 
των αναγκαίων έργων τεχνικής υποδομής και κοινωνικού 
εξοπλισμού και στον προγραμματισμό υλοποίησής τους. 

γ. Η μελέτη, κατασκευή, διαχείριση και συντήρηση των 
έργων τεχνικής υποδομής του κοινωνικού εξοπλισμού των 
Κοινοτήτων που αναθέτουν οι Κοινότητες στο Σύνδεσμο 
με χρηματοδότησή του από τα έσοδά τους ή από πιστώ¬ 
σεις του προγράμματος Δημοσίων Επενδύσεων καθώς και 
διακοινοτικών έργων τεχνικής υποδομής ή κοινωνικού 
εξοπλισμού. 

δ. Η κατάρτιση προγραμμάτων και η ανάληψη πρωτο¬ 
βουλιών για την αξιοποίηση των τοπικών πλουτοπαραγωγι- 
κών πόρων και η ανάπτυξη των τοπικών παραγωγικών δυ¬ 
νάμεων. 

ε. Η προστασία του φυσικού και του χτιστού περιβάλλο¬ 
ντος και η μέριμνα για τη διατήρηση και αξιοποίηση της 
αρχιτεκτονικής κληρονομιάς των αρχαιολογικών μνημείων 
και των πολιτιστικών παραδόσεων της περιοχής. 

στ. Η ενημέρωση και επιμόρφωση των κατοίκων της πε¬ 
ριοχής με στόχο τη διεύρυνση της συμμετοχής τους στην 
ανάπτυξη του τόπου τους και η δημιουργία νέων εκπαι¬ 
δευτικών θεσμών (π.χ. Τεχνική Σχολή) στην περιοχή που 
θα βοηθήσουν τη μόρφωση και τον επαγγελματικό προσα¬ 
νατολισμό των κατοίκων και 
ζ. Γ ενικά η ανάληψη πρωτοβουλιών για την προώθηση 
της ολοκληρωμένης τοπικής ανάπτυξης της περιοχής Ξη¬ 
ροχωρίου, Νέας Μεσημβρίας, Αγχιάλου, Αγίου Αθανα¬ 
σίου, Γ έφυρας, Βαθυλάκου και Προχώματος στα πλαίσια 
της ευρύτερης ανάπτυξης του Νομού θεσ/νίκης. 

Ιδιαίτερα στους σκοπούς του Συνδέσμου περιλαμβάνο¬ 
νται: 

α. Η συλλογή, μεταφορά, διάθεση και επεξεργασία των 
απορριμάτων της περιοχής. 

β. Η μελέτη, κατασκευή, διαχείριση και συντήρηση συ¬ 
στημάτων ύδρευσης, αποχέτευσης και φωτισμού που 
αναθέτουν οι Κοινότητες στο Σύνδεσμο. 

γ. Η μελέτη, κατασκευή, διαχείριση και συντήρηση συ¬ 
στημάτων άρδευσης που αναθέτουν οι Κοινότητες στο 
Σύνδεσμο. 

δ. Η προμήθεια και διαχείριση συγκοινωνιακών μέσων 
για την εξυπηρέτηση των κατοίκων και των μαθητών της 
περιοχής. 

ε. Η συντήρηση των Σχολικών κτιρίων και η μελέτη, κα¬ 
τασκευή, διαχείριση και συντήρηση των αθλητικών εγκα¬ 
ταστάσεων και χώρων κοινωνικοπολιτισιικών λειτουργιών 
διακοινοτικής σημασίας. 

στ. Η ανάληψη πρωτοβουλιών για ίδρυση διακοινοτικών 
επιχειρήσεων και μικτών επιχειρήσεων των Κοινοτήτων με 
τους Συνεταιρισμούς της περιοχής. 

Για την προώθηση των σκοπών του ο Σύνδεσμος δη¬ 
μιουργεί Υπηρεσία με το απαραίτητο επιστημονικό, διοι¬ 
κητικό και τεχνικό προσωπικό, προμηθεύεται μηχανήματα 
και τεχνικό εξοπλισμό και γενικά αποκτά το απαραίτητο 
ανθρώπινο δυναμικό και την αναγκαία υλικοτεχνική υπο¬ 
δομή. 

Επίσης συνεργάζεται για την προώθηση των σκοπών 
του με τους συν/σμούς, τους συλλόγους και τους άλλους 
κοινωνικούς φορείς της τοπικής αυτοδιοίκησης ή του δη¬ 
μόσιου τομέα που ενδιαφέρονται για την περιοχή. 

3. Έδρα του Συνδέσμου ορίζεται η Κοινότητα Αγχιάλου 
θεσ/νίκης. 

4. Χρονική διάρκεια του Συνδέσμου είναι τα δέκα πέντε 
χρόνια. 

5. Έσοδα του Συνδέσμου είναι: 

α. Η ετήσια εισφορά κάθε Κοινότητας - Μέλους του 
Συνδέσμου που είναι ίση με το 5% των τακτικών εσόδων 
κάθε Κοινότητας του Προηγούμενου έτους. 

β. Πρόσοδοι από την περιουσία του Συνδέσμου. 

γ. Πρόσοδοι από τους φόρους, τέλη και δικαιώματα που 
επιβάλλονται υπέρ του Συνδέσμου στα έργα διακοινοτικής 
σημασίας. 

δ. Δωρεές, επιχορηγήσεις και εισφορές από το Δημόσιο 
ή άλλους φορείς του Δημοσίου τομέα ή άλλα Νομικά ή Φυ¬ 
σικά Πρόσωπα. 

ε. Επιχορηγήσεις από φορείς του Δημοσίου Τομέα για 
την εκτέλεση έργων, την κάλυψη αναγκών τους και την 
πληρωμή αποδοχών του προσωπικού τους. 

6. Η Διοίκηση, οι αρμοδιότητες, η λειτουργία των οργά¬ 
νων του, τα έξοδα παράστασης και η διάλυση του Συνδέ¬ 
σμου ρυθμίζονται από τις ισχύουσες κάθε φορά διατάξεις 
του Δημοτικού και Κοινοτικού Κώδικα. 

7. Κάλυψη δαπάνης: 

Από τις διατάξεις αυτής της απόφασης προκαλείται δα¬ 
πάνη ,σε βάρος των προϋπολογισμών των Κοινοτήτων - 
μελών του Συνδέσμου ίση με το 5% των τακτικών εσόδων 
κάθε Κοινότητας για το τρέχον οικονομικό έτος και για κα¬ 
θένα από τα επόμενα οικονομικά έτη. 

Έχει προβλεφθεί η δαπάνη στον ΚΑ 75/1619 αντί¬ 
στοιχα για κάθε Ο.Τ.Α. ' 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Ιουλίου 1993 

Ο Νομάρχης κ.α.α. 

Ο Διευθυντής 
ΑΝ. ΑΝΑΣΤΑΣΟΠΟΥΛΟΣ 


Αριθ. 29085 (5) 

Σύσταση Αναπτυξιακού Συνδέσμου «Ο ΕΧΕΔΩΡΟΣ» Ν. 
θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 190 και 196 του Π.Δ. 323/ 
89. 

2. Τις αριθ. 53964/86/24.7.84, 62442/99/18.12.85 
και 39084/37/4.6.86 εγκυκλίους του Υπουργείου Εσωτε¬ 
ρικών. 

3. Την αριθ. 40580/7.10.88 ΚΥΑ των Υπουργών Ανα¬ 
πληρωτή Εσωτερικών, Εθνικής Οικονομίας, Αναπληρωτή 
Περιβάλλοντος, Χωροταξίας και Δημοσίων Έργων, περί 
χωρισμού Γεωγραφικών Ενοτήτων Νομού θεσ/νίκης, που 
δημοσιεύθηκε στο ΦΕΚ 738/7.10.88 τ. Β'. 

4. Τις αποφάσεις αριθ. 29/93, 37/93, 41/93, 67/93, 
αντίστοιχα των Κοινοτικών Συμβουλίων Πενταλόφου, Νε- 
οχωρούδας, Μεσαίου και Ωραιοκάστρου για τη σύσταση 
Αναπτυξιακού Συνδέσμου στην περιοχή του (5η Γεωγρα- 
φική Ενότητα) με την επωνυμία «Ο ΕΧΕΔΩΡΟΣ». 

5. Την ανάγκη σύστασης Αναπτυξιακού Συνδέσμου 
στην παραπάνω Γεωγραφική Ενότητα (5η) για την προώ¬ 
θηση ολοκληρωμένης τοπικής ανάπτυξης της περιοχής, 
αποφασίζουμε: 

1. Επικυρώνουμε τις αριθ. 29/93, 37/93, 41/93 και 
67/93 αντίστοιχες αποφάσεις των Κ.Σ. Πενταλόφου, Νε- 
οχωρούδας, Μεσαίου και Ωραιοκάστρου για τη σύσταση 
Αναπτυξιακού Συνδέσμου στην 5η Γ εωγραφική Ενότητα 
του Νομού θεσ/νίκης με την επωνυμία «Ο ΕΧΕΔΩ¬ 
ΡΟΣ». 

2. Σκοποί του Συνδέσμου είναι: 

- Η εκπόνηση τοπικού αναπτυξιακού προγράμματος και 
χωροταξίας σχεδίου της περιοχής. 

- Η υποβοήθηση των Κοινοτήτων του Συνδέσμου στην 
καταγραφή και ιεράρχηση των αναγκών, στην αξιολόγηση 
των αναγκαίων έργων τεχνικής υποδομής και κοινωνικού 
εξοπλισμού και στον προγραμματισμό υλοποίησής τους. 

- Η μελέτη, κατασκευή, διαχείριση και συντήρηση των 
έργων τεχνικής υποδομής του κοινωνικού εξοπλισμού των 
Κοινοτήτων που αναθέτουν οι Κοινότητες στο Σύνδεσμο 
με χρηματοδότησή του από τα έσοδά τους ή από πιστώ¬ 
σεις του προγράμματος Δημοσίων Επενδύσεων καθώς και 
διακοινοτικών έργων τεχνικής υποδομής ή κοινωνικού 
εξοπλισμού. 

- Η κατάρτιση προγραμμάτων και η ανάληψη πρωτο¬ 
βουλιών για την αξιοποίηση των τοπικών πλουτοπαραγωγι- 
κών πόρων και η ανάπτυξη των τοπικών παραγωγικών δυ¬ 
νάμεων. 

- Η προστασία του φυσικού και του χτιστού περιβάλλο¬ 
ντος και η μέριμνα για τη διατήρηση και αξιοποίηση της 
αρχιτεκτονικής κληρονομιάς των αρχαιολογικών μνημείων 
και των πολιτιστικών παραδόσεων της περιοχής. 

- Η ενημέρωση και επιμόρφωση των κατοίκων της πε¬ 
ριοχής με στόχο τη διεύρυνση της συμμετοχής τους στην 
ανάπτυξη του τόπου τους και η δημιουργία νέων εκπαι¬ 
δευτικών θεσμών (π.χ. Τεχνική Σχολή) στην περιοχή που 
θα βοηθήσουν τη μόρφωση και τον επαγγελματικό προσα¬ 
νατολισμό των κατοίκων και 

- Γ ενικά, η ανάληψη πρωτοβουλιών για την προώθηση 
της ολοκληρωμένης τοπικής ανάπτυξης της περιοχής Ξη- 
ροχωρίου, Νέας Μεσημβρίας, Αγχιάλου, Αγίου Αθανα- 

σίου, Γέφυρας, Βαθυλάκου και Προχώματος στα πλαίσια 
της ευρύτερης ανάπτυξης του Νομού θεσ/νίκης. 

Ιδιαίτερα στους σκοπούς του Συνδέσμου περιλαμβάνο¬ 
νται: 

- Η συλλογή, μεταφορά, διάθεση και επεξεργασία των 
απορριμάτων της περιοχής. 

- Η μελέτη, κατασκευή, διαχείριση και συντήρηση συ¬ 
στημάτων ύδρευσης, αποχέτευσης και φωτισμού που 
αναθέτουν οι Κοινότητες στο Σύνδεσμο. 

- Η μελέτη, κατασκευή, διαχείριση και συντήρηση συ¬ 
στημάτων άρδευσης που αναθέτουν οι Κοινότητες στο 
Σύνδεσμο. 

- Η προμήθεια και διαχείριση συγκοινωνιακών μέσων 
για την εξυπηρέτηση των κατοίκων και των μαθητών της 
περιοχής. 

- Η συντήρηση των Σχολικών κτιρίων και η μελέτη, κα¬ 
τασκευή, διαχείριση και συντήρηση των αθλητικών εγκα¬ 
ταστάσεων και χώρων κοινωνικοπολιτιστικών λειτουργιών 
διακοινοτικής σημασίας. 

- Η ανάληψη πρωτοβουλιών για ίδρυση διακοινοτικών 
επιχειρήσεων και μικτών επιχειρήσεων των Κοινοτήτων με 
τους Συνεταιρισμούς της περιοχής (π.χ. λατομεία, κτηνο- 
τροφικά προϊόντα κ.α. καθώς και ό,τι άλλο ήθελε προκύ- 
ψει στην πορεία του Συνέσμου). 

Για την προώθηση των σκοπών του ο Σύνδεσμος δη¬ 
μιουργεί Υπηρεσία με το απαραίτητο επιστημονικό, διοι¬ 
κητικό και τεχνικό προσωπικό, προμηθεύεται μηχανήματα 
και τεχνικό εξοπλισμό και γενικά αποκτά το απαραίτητο 
ανθρώπινο δυναμικό και την αναγκαία υλικοτεχνική υπο¬ 
δομή. 

Επίσης συνεργάζεται για την προώθηση των σκοπών 
του με τους συν/σμούς, τους συλλόγους και τους άλλους 
κοινωνικούς φορείς της τοπικής αυτοδιοίκησης ή του δη¬ 
μόσιου τομέα που ενδιαφέρονται για την περιοχή. 

3. Έδρα του Συνδέσμου ορίζεται η Κοινότητα Πενταλό- 
φου. 

4. Χρονική διάρκεια του Συνδέσμου είναι τα είκοσι πέ¬ 
ντε (25) χρόνια. 

5. Έσοδα του Σύνδέσμου: 

α. Η ετήσια εισφορά κάθε Κοινότητας - Μέλους του 
Συνδέσμου που είναι ίση με το 5% των τακτικών εσόδων 
κάθε Κοινότητας του Προηγούμενου έτους. 

β. Πρόσοδοι από την περιουσία του Συνδέσμου. 

γ. Πρόσοδοι από τους φόρους, τέλη και δικαιώματα που 
επιβάλλονται υπέρ του Συνδέσμου στα έργα διακοινοτικής 
σημασίας. 

δ. Δωρεές, επιχορηγήσεις και εισφορές από το Δημόσιο 
ή άλλους φορείς του Δημοσίου τομέα ή άλλα Νομικά ή Φυ¬ 
σικά Πρόσωπα. 

ε. Επιχορηγήσεις από φορείς του Δημοσίου Τομέα για 
την εκτέλεση έργων, την κάλυψη αναγκών τους και την 
πληρωμή αποδοχών του προσωπικού τους. 

6. Η Διοίκηση, οι αρμοδιότητες, η λειτουργία των οργά¬ 
νων του, τα έξοδα παράστασης και η διάλυση του Συνδέ¬ 
σμου ρυθμίζονται από τις ισχύουσες κάθε φορά διατάξεις 
του Δ.Κ.Κ. 

7. Κάλυψη δαπάνης: 

Από τις διατάξεις αυτής της απόφασης προκαλείται δα¬ 
πάνη σε βάρος των προϋπολογισμών των Κοινοτήτων - 
μελών του Συνδέσμου ίση με το 5% των τακτικών εσόδων 
κάθε Κοινότητας για το τρέχον οικονομικό έτος και για κα¬ 
θένα από τα επόμενα οικονομικά έτη. 


Έχει προβλεφθεί η δαπάνη στον ΚΑ 75/161.9 αντί¬ 
στοιχα για κάθε Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Ιουλίου 1993 
Ο Νομάρχης κ.α.α. 

Ο Διευθυντής 
ΑΝ. ΑΝΑΣΤΑΣΟΠΟΥΛΟΣ 

- 4 - 

Αρίθ. Β. 15695 (6) 

Τροποποίηση της Β 5803/10.4.90 απόφασης Νομάρχη 

Καρδίτσας, που αφορά τη σύσταση δημοτικής επιχεί¬ 
ρησης με την επωνυμία «Δημοτική επιχείρηση Τουρι¬ 
σμού & Αναψυχής Καρδίτσας». 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του άρθρου 260 του Δημοτικού & Κοινο¬ 
τικού Κώδικα (Π.Δ. 323/89). 

2. Τις διατάξεις του Π. Δ/τος 50/89 (ΦΕΚ 118/Α/ 
10.5.89) «Μεταβίβαση αρμοδιοτήτων του Υπουργού Εσω¬ 
τερικών στους Νομάρχες». 

3. Τις διατάξεις του άρθρου 27 του Ν. 2081 /92 σχετικά 
με τον έλεγχο των δαπανών που προκαλούν οι κανονιστι¬ 
κές πράξεις. 

4. Την αριθ. Β. 5803/10.4.90 απόφασή μας, όπως τρο¬ 
ποποιήθηκε και συμπληρώθηκε με την αριθ. Β. 20015/ 
27.9.91, που δημοσιεύθηκε στο ΦΕΚ 298/Β/4.5.90 και 
με την οποία συστάθηκε στο Δήμο Καρδίτσας Δημοτική 
Επιχείρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΤΟΥΡΙΣΜΟΥ & ΑΝΑΨΥΧΗΣ ΚΑΡΔΙΤΣΑΣ», σύμφωνα με 
την αριθ. 77/4.4.88 απόφαση του Δημοτικού Συμβουλίου 
Καρδίτσας. 

5. Την αριθ. 183/26.5.93 απόφαση του Δημοτικού Συμ¬ 
βουλίου Καρδίτσας με την οποία αποφασίζεται η τροπο¬ 
ποίηση της παρ. 4 της 77/1998 απόφασης του Δημοτικού 
Συμβουλίου σχετικά με τη χρονική διάρκεια της Δημοτικής 
Επιχείρησης Τουρισμού & Αναψυχής Καρδίτσας και ορίζε¬ 
ται σε πενήντα (50) χρόνια, αποφασίζουμε: 

1. Τροποποιούμε την παρ. 4 της αριθ. Β. 5803/10.4.90 
απόφασής μας και ορίζουμε ότι η χρονική διάρκεια της Δη¬ 
μοτικής Επιχείρησης Τουρισμού και Αναψυχής Καρδίτσας 
θα είναι πενήντα (50) χρόνια από τη σύστασή της. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Καρδίτσας. 

Η παρούσα να δημοσιευθεί στην Εφημερίδα της Κυβέρ¬ 
νησης. 

Καρδίτσα, 20 Ιουλίου 1993 

Ο Νομάρχης 
ΘΕΟΔ. ΚΑΝΕΛΛΟΣ 

Αριθ. 1585 (7) 

Καθορισμός οικισμών Κοινοτήτων ή Δήμων (συμπληρωμα- 
■ τικός) Νομού Κοζάνης για την χορήγηση αδειών οικο¬ 
δομής από τους Προέδρους ή Δημάρχους αυτών. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις της παρ. 11 του άρθ. 29 του Ν. 1577/85 
(ΦΕΚ 21ΟΑ) όπως προστέθηκέ με την παρ. 8 του άρθρ. 13 
του Ν. 1647/86 (ΦΕΚ 141Α ) βάσει της οποίας με από¬ 
φαση του Νομάρχη ορίζονται συγκεκριμένες Κοινότητες 
που εξουσιοδοτούνται να δίδουν άδειες οικοδομής. 

2. Την υπ' αριθ. 60885/4983/27.9.90 (ΦΕΚ 656/ 
16.10.90) Υπουργική Απόφαση με την οποία καθορίζο¬ 
νται τα σχετικά με τη χορήγηση αδειών οικοδομής από 
Προέδρους Κοινοτήτων. 

3. Την από 24.4.93 γνωμοδότηση του Συμβουλίου ΧΟΠ 
του Νομού Κοζάνης που διατυπώθηκε στην 8η Συνε¬ 
δρίαση αυτού θέμα 4ο (αριθ. πρωτ. 93/93/27.4.93). 

4. Το γεγονός ότι οι καθοριζόμενες κοινότητες ή οι οικι¬ 

σμοί θεωρούνται ότι έχουν κατά το μεγαλύτερο μέρος των 
διοικητικών τους ορίων περιοχές απομακρυσμένες ή δυ¬ 
σπρόσιτες και ταυτόχρονα έχουν γεωργικό και κτηνοτρο- 
φικό χαρακτήρα. 1 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και ειδικώτερα στους προϋπολογι¬ 
σμούς των οικείων ΟΤΑ, αποφασίζουμε: 

Α. Καθορίζουμε τους πιο κάτω οικισμούς Κοινοτήτων 
(συμπληρωματικά) για τους οποίους οι πρόεδροι αυτών 
εξουσιοδοτούνται να χορηγούν άδειες οικοδομής σύμ¬ 
φωνα με τα άρθρα 3 και 4 της υπ’ αριθ. 60885/4983/ 
27-9/16.10.90 (ΦΕΚ 656Β Υπουργικής Απόφασης). 

ΕΠΑΡΧΙΑ ΚΟΖΑΝΗΣ 

1. Οι οικισμοί των Κοινοτήτων: Καλαμιάς, Καπνοχωρίου, 
Κοιλάδος, Κρανιδίων, Μεσσιανής, Νέας Νικόπολης Τε- 
τραλόφου Δήμου Φιλιππούπολης. 

ΕΠΑΡΧΙΑ ΒΟΪΟΥ 

2. Οι οικισμοί των Κοινοτήτων: Μικροκάστρου. 

ΕΠΑΡΧΙΑ ΕΟΡΔΑΙΑΣ 

3. Οι οικισμοί των Κοινοτήτων: Κλείτους, Μεσοβούνου, 
Πύργων, Φούφας. 

Β. Προηγούμενες σχετικές αποφάσεις μας εξακολου¬ 
θούν να ισχύουν. 

Η απόφαση αυτή να δημοσιευθεί στην Εφημερίδα της 
Κυβέρνησης άρθρο 2 παρ. 3 της σχετικής Υπουργικής 
Απόφασης. 

Κοζάνη, 16 Ιουλίου 1993 

Ο Νομάρχης 
ΛΟΥΚΑΣ ΚΑΤΣΑΡΟΣ 

- ¥~ - 

Αριθ. 37 (8) 

Τροποποίηση της παρ. 2 του άρθρ. 16 του Κανονισμού 

Λειτουργίας Διοικήσεως και Παροχών του ΚΑΦ Λιμέ- 

νος - Ξηράς Κορίνθου. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Κ.Ν. 5167/1932 «περί ρυθμίσεως 


των εις τους Λιμένας Φορτ/κών εργασιών κ.λπ.» όπως 
τροποποιήθηκε από το Ν.Δ. 1254/49. 

2. Τις διατάξεις του Π.Δ. 369/89 «Οργάνωση των υπη¬ 
ρεσιών εργασίας των Νομαρχιών». 

3. Την αριθ. 2122/28.8.92 Απόφαση Νομάρχη Κοριν¬ 
θίας «περί τροποποιήσεως της παρ. 2 του άρθου 16 του 
Κανονισμού Λειτουργίας Διοικήσεως και παροχών του 
ΚΑΦ Λιμένος - Ξηράς Κορίνθου». 

4. Το αριθ. 12295/30.6.93 έγγραφο του Υπ. Εργασίας 
«αναπαραγωγή της εφάπαξ αποζημιώσεως των φορτ/τών 
του ΚΑΦ Λιμένος - Ξηράς Κορ.», αποφασίζουμε: 

Εγκρίνουμε την τροποποίηση της παρ. 2 του άρθρου 16 
του Κανονισμού λειτουργίας και παροχών του ΚΑΦ Λιμέ¬ 
νες - Ξηράς Κορίνθου που εγκρίθηκε με τη με αριθ. 
115544/7062/65 απόφαση του Υπουργού Εργασίας και 
τροποποιήθηκε μεταγενέστερα ως ακολούθως: 

1. Για όσους έχουν 10 έτη συμμετοχής στο ΚΑΦ Λιμέ¬ 
νος - Ξηράς Κορίνθου (772.992) δρχ. επτακόσιες εβδο¬ 
μήντα δύο χιλιάδες εννιακόσιες εννενήντα δύο δραχ¬ 
μές. 

2. Για κάθε χρόνο συμμετοχής πέρα από τη 10ετία και 
μέχρι συμπληρώσεως 20 ετών συμμετοχής στο ΚΑΦ θα 
χορηγείται ποσό: εκατόν τριάντα χιλιάδες τετρακόσιες σα¬ 
ράντα δύο δρχ. (130.442). 

3. Γ ια κάθε χρόνο συμμετοχής από τα 20 και μέχρι συ¬ 
μπληρώσεως 30 ετών θα χορηγείται ποσό: εκατόν τριάντα 
πέντε χιλιάδες οκτακόσιες δέκα δραχμές (135.810) κατ’ 
έτος. 

4. Γ ια κάθε χρόνο συμμετοχής από τα 31 και μέχρι συ¬ 
μπληρώσεως 35 ετών συμμετοχής στο ΚΑΦ θα χορηγείται 
ποσά: εκατόν είκοσι χιλ. τριακοσίων εβδομήντα επτά δρχ. 
(120.377) κατ’έτος. 

5. Το ανώτατο όριο αποζημίωσης σε καμμία περίπτωση 
δεν θα υπερβαίνει το ποσό των τεσσάρων εκατομμυρίων 
τριάντα επτά χιλ. τετρακοσίων επτά δραχμών 
(4.037.407). 

Κλάσμα του χρόνου μεγαλύτερο των 6 μηνών, υπολογί¬ 
ζεται ως ολόκληρο έτος για τον υπολογισμό της προσαύ- 
ξησης, όχι όμως και για τη θεμελίωση δικαιώματος για τη 
χορήγηση παροχής. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 15 Ιουλίου 1993 
Ο Νομάρχης 

ΣΩΚΡΑΤΗΣ ΑΝΤΩΝΙΑΔΗΣ 
-♦- 

Αριθ. 8381 (9) 

Έγκριση του Ειδικού Κανονισμού Λιμένα Μυκόνου με 

αριθ. 36 «περί αναπροσαρμογής αχθοφορικών δικαιω¬ 
μάτων». 

Η ΝΟΜΑΡΧΗΣ ΚΥΚΛΑΔΩΝ 
Σύμφωνα με: 

1. Τις διατάξεις του άρθρου 10 του Ν. 1940 (ΦΕΚ 40Α/ 
18.3.1991) «περί Μονάδας Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού που 
αντικαθιστά το άρθρο 156 του Ν.Δ. 187/1973 (ΦΕΚ 261 
Α/3.10.73) περί Κ.Δ.Ν.Δ. 

2. Τις διατάξεις του Π.Δ. 338/83 (ΦΕΚ119 Α/8.9.83). 

3. Τον Ειδικό Κανονισμό Λιμένα Μυκόνου που μας υπο¬ 
βλήθηκε με την αριθ. αναφορά της Λιμενικής Αρχής με τις 
διατάξεις του οποίου ρυθμίζονται θέματα που αφορύν την 
εύρυθμη λειτουργία του Λιμένος Μυκόνου. 

4. Το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154 Α/10.9.92). 

5. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού αποφασίζουμε: 

Αρθρο μόνο 

α) Εγκρίνουμε τον πιο κάτω Ειδικό Κανονισμό Λιμένα 
Μυκόνου με αριθ. 36. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΜΥΚΟΝΟΥ 

ΑΡΙΘ. 36 

«Περί αναπροσαρμογής αχθοφορικών δικαιωμάτων» 

Ο ΛΙΜΕΝΑΡΧΗΣ ΜΥΚΟΝΟΥ 
Έχοντας υπόψη: 

α. Τις διατάξεις του δια του από 9 Ιουνίου 1948 Β.Δ. Κω- 
δικοποιημένου Νόμου 499/47, «περί πειθαρχικής εξου¬ 
σίας των Προϊσταμένων Λιμενικών Αρχών» (ΦΕΚ 162 Α) 
συνδιαζόμενες με τα άρθρα 141 - 157 του Ν.Δ. 187/73 
με το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261 - Α'). 

β. Το άρθρο 156 του Ν.Δ. 187/1973 (ΦΕΚ 261 - Μ 
3.10.73) «περί Κ.Δ.Ν.Δ.», όπως αυτό αντικαταστάθηκε με 
το άρθρο 10 του Ν. 1940/92 (ΦΕΚ 40Α/91)«περί Μονά¬ 
δας Ειδικών Αποστολών Λιμενικού Σώματος (ΜΕΑ/ΛΣ) και 
άλλες διατάξεις περί αυτού». 

γ. Τις διατάξεις του Ν.Δ. 444/70 «περί αρμοδιότητας 
του Λ.Σ. και σχέσεις προς τις αρμοδιότητες των Σωμάτων 
Ασφαλείας» (ΦΕΚ 39 - Α). 

δ. Το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154Α710.9.92). 

ε. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού, διατάσσουμε: 

Αρθρο 1 
ΟΡΙΑ ΙΣΧΥΟΣ 

Ο παρών Ειδικός Κανονισμός Λιμένα Μυκόνου ισχύει 
στη χερσαία και θαλάσσια ζώνη του, τους λιμένες, τους 
όρμους, καθώς και τη θαλάσσια έκταση της περιοχής δι¬ 
καιοδοσίας της Λιμενικής Αρχής και των υφισταμένων των 
Λιμενικών Σταθμών και Υπαλλήλων Λιμένα, όπως αυτή κα¬ 
θορίζεται από τις κείμενες διατάξεις. 

Άρθρο 2 
Δικαιώματα 

Τα αχθοφορικά δικαιώματα στο λιμένα Μυκόνου καθο¬ 
ρίζονται ως εξής: 

1. Για επιβάτες που μεταφέρουν συνήθεις αποσκευές 
(βάρους μέχρι 25 κιλών) ανεξάρτητα από τη θέση που τα¬ 
ξιδεύουν δρχ. εξήντα δύο (62). 

2. Για αποσκευές πέραν των συνήθων (άνω των 25 κι¬ 
λών) τα αχθοφορικά δικαιώματα καθορίζονται όπως πιο 
κάτω: 

α) Βαλίτσες, δέματα, σάκκοι κ.λπ. επιπλέον βάρους μέ¬ 
χρι 20 κιλών τεμάχιο δρχ. εκατόν τρεις (103). 


β) Βαλίτσες, δέματα, σάκκοι κ.λπ. επιπλέον βάρους 20 
- 50 κιλών κατά τεμάχιο δρχ. εκατόν σαράντα τέσσερις 
(144). 

γ) Μπαούλα, ηλεκτιρκές συσκευές, έπιπλα, δέματα 
κ.λπ. πάνω από 50 κιλά κατά τεμάχιο δρχ. διακόσιες επτά 
(207). 

Άρθρο 3 

Βεβαίωση - Είσπραξη 

1. Η είσπραξη των αχθοφορικών δικαιωμάτων γίνεται με 
έντυπες αποδείξεις θεωρημένες κανονικά, από τον πρά¬ 
κτορα του πλοίου κατά την έκδοση των εισητηρίων και 
αποδίδεται στους αχθοφόρους μετά τον απόπλου του 
πλοίου. 

Σαν αμοιβή ο ναυτικός πράκτορας παίρνει 5% από τα ει- 
σπραττόμενα αχθοφορικά δικαιώματα. 

2. Δεν εισπράττονται αχθοφορικά δικαιώματα στις εξής 
περιπτώσεις: 

α) Στα εισητήρια που εκδίδονται στις τοπικές δρομολο- 
γιακές γραμμές περιοχής Μυκόνου και Μυκόνου - Δήλου. 

β) Στα εισιτήρια που εκδίδονται με καταστάσεις επιβί¬ 
βασης σε οπλίτες των Ε.Δ. και Σ.Α. 

γ) Στα εισητήρια απορίας που εκδίδονται από τη Λιμε¬ 
νική Αρχή. 

δ) Στα παιδικά εισητήρια. 

3. Τα πιο πάνω στο άρθρο 2 αναφερόμενα αχθοφορικά 
δικαιώματα εισπράττονται μειωμένα κατά 50% όταν πρό- 
κειτα για εισιτήρια εκδρομών σχολείων και εισιτήρια αν- 
δρών των Ε.Δ. και Σ.Α. 

4. Στα εισιτήτρια που εκδίδονται με έκπτωση κατόπιν 
σχετικών αποφάσεων του ΥΕΝ παρέχεται η αντίστοιχη έκ¬ 
πτωση. 

5. Επιβάτες κάτοχοι εισιτηρίων επιστροφής υποχρεού- 
νται στην καταβολή του αναλόγου αχθοφορικού δικαιώμα¬ 
τος κατά τη θεώρηση του εισιτηρίου επιστροφής από τα 
ναυτικά πρακτορεία Μυκόνου. 

6. Αχθοφορικά δικαιώματα εισπράττονται μόνο για τους 
επιβιβαζομένους επιβάτες. 

Άρθρο 4 

Αριθμός απασχολουμένων 

1. Καθορίζεται η παρουσία τεσσάρων (4) αχθοφόρων 
στα πλοία γραμμών Πειραιά - Μυκόνου και Ραφήνας - 
Μυκόνου και τριών (3) αχθοφόρων στα πλοία των λοιπών 
γραμμών, οαν ελάχιστος αναγκαίος αριθμός, που δύναται 
να αυξηθεί ή να ελαττωθεί κατά την κρίση της Λιμενικής 
Αρχής, ανάλογα με την προβλεπόμενη κάθε φορά κίνηση 
επιβατών. 

2. Οι αχθοφόροι οφείλουν να είναι παρόντες στην εργα¬ 
σία τους τουλάχιστον 20 λεπτά πριν την αφιξαναχώρηση 
κάθε πλοίου και να προσφέρουν τις υπηρεσίες τους, τόσο 
προς τους αποβιβαζομένους όσο και προς τους επιβιβαζο- 
μένους επιβάτες. 

3. Εφόσον μέχρι τη δημοσίευση του παρόντος, δεν έχει 
συσταθεί ιδιαίτερο Σωματείο αχθοφόρων, τα καθήκοντα 
των αχθοφόρων θα εκτελούνται από τα μέλη του Σώμα- 

τε'ιου Λεμβούχων, που θα εισπράττουν και τα αντίστοιχα 
αχθοφορικά δικαιώματα. 

Αρθρο 5 

Κυρώσεις 

Οι παραβάτες του παρόντος Ειδικού Κανονισμού, του 
οποίου η εκτέλεσή του ανατίθεται στα Λιμενικά Όργανα, 
ανεξάρτητα από τις συντρέχουσες ποινικές και αστικές 
ευθύνες, κατά την ισχύουσα νομοθεσία, υπόκεινται και 
στις κυρώσεις του άρθρου 157 του Ν.Δ. 187/73 (ΦΕΚ 261 
-Α73.10.73) «περί Κ.Δ.Ν.Δ.» όπως τροποποιήθηκε με το 
Π.Δ. 207/1985 (ΦΕΚ 76 - Α73.5.85) το οποίο αντικατα- 
στάθηκε με το Π.Δ. 111/93 (ΦΕΚ 50Α /93). 

Αρθρο 6 

Καταργούμενες διατάξεις 

Από την έναρξη ισχύος των διατάξεων του παρόντος 
Κανονισμού καταργείται ο υπ’ αριθ. 33 Ειδικός Κανονι¬ 
σμός Λιμένα Μυκόνου «περί αναπροσαρμογής του τιμολο¬ 
γίου λεμβουχικών και αχθοφορικών δικαιωμάτων» (ΦΕΚ 
1031 β719.12.1991), ως και κάθε άλλη διάταξη που είναι 
αντίθετη με τις διατάξεις του παρόντος Κανονισμού. 

Μύκονος, 19 Μαΐου 1993 

Ο Λιμενάρχης 

Υποπ/ρχος Λ.Σ. 

ΓΡΉΓΟΡΌΣ ΚΑΝΕΛΛΟΠΟΥΛΟΣ 

Ο Κανονισμός αυτός ισχύει από της δημοσίευσής του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 15 Ιουλίου 1993 

Η Νομάρχης 
ΑΙΚΑΤΕΡΙΝΗ ΓΙΑΒΑΣΗ 

- ♦- 

Αριθ. 8429 (10) 

Έγκριση του Ειδικού Κανονισμού Λιμένα Πάρου αριθ. 26 

«περί αναπροσαρμογής αχθοφορικών δικαιωμάτων». 

Η ΝΟΜΑΡΧΗΣ ΚΥΚΛΑΔΩΝ 
Σύμφωνα με: 

1. Τις διατάξεις του άρθρου 10 του Ν. 1940 (ΦΕΚ 40Α/ 
18.3.1991) «περί Μονάδας Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού που 
αντικαθιστά το άρθρο 156 του Ν.Δ. 187/1973 (ΦΕΚ 261 
Α/3.10.73) περί Κ.Δ.Ν.Δ. 

2. Τις διατάξεις του Π.Δ. 338/83 (ΦΕΚ 119 Α/8.9.83). 

3. Τον Ειδικό Κανονισμό Λιμένα Πάρου που μας υπο¬ 
βλήθηκε με την αριθ. 3131/3/93/28.5.93 αναφορά της 
Λιμενικής Αρχής με τις διατάξεις του οποίου ρυθμίζονται 
θέματα που αφορύν την εύρυθμη λειτουργία του Λιμένος 
Πάρου. 

4. Το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154 Α/10.9.92). 

5. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού αποφασίζουμε: 


Αρθρο μόνο 

α) Εγκρίνουμε τον πιο κάτω Ειδικό Κανονισμό Λιμένα 
Πάρου με αριθ. 26. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΠΑΡΟΥ 

ΑΡΙΘ. 26 

«Περί αναπροσαρμογής αχθοφορικών δικαιωμάτων» 

Ο ΛΙΜΕΝΑΡΧΗΣ ΠΑΡΟΥ 
Έχοντας υπόψη: 

α. Τις διατάξεις του δια του από 9 Ιουνίου 1948 Β.Δ. Κω- 
δικοποιημένου Νόμου 499/47, «περί πειθαρχικής εξου¬ 
σίας των Προϊσταμένων Λιμενικών Αρχών» (ΦΕΚ 162 Α) 
συνδιαζόμενες με τα άρθρα 141 - 157 του Ν.Δ. 187/73 
με το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261 - Α'). 

β. Το άρθρο 156 του Ν.Δ. 187/1973 (ΦΕΚ 261 - Α/ 
3.10.73) «περί Κ.Δ.Ν.Δ.», όπως αυτό αντικαταστάθηκε με 
το άρθρο 10 του Ν. 1940/92 (ΦΕΚ 40 Α/91) «περί Μονά¬ 
δας Ειδικών Αποστολών Λιμενικού Σώματος (ΜΕΑ/ΛΣ) και 
άλλες διατάξεις περί αυτού». 

γ. Τις διατάξεις του Ν.Δ. 444/70 «περί αρμοδιότητας 
του Λ.Σ. και σχέσεις προς τις αρμοδιότητες των Σωμάτων 
Ασφαλείας» (ΦΕΚ 39 - Α). 

δ. Το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154Α /10.9.92). 

ε. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού 

Αρθρο 1 
Όρια ισχύος 

Ο παρών Ειδικός Κανονισμός Λιμένα Πάρου ισχύει στη 
χερσαία και θαλάσσια ζώνη του, τους λιμένες, τους όρ¬ 
μους, καθώς και τη θαλάσσια έκταση της περιοχής δικαιο¬ 
δοσίας της Λιμενικής Αρχής και των υφισταμένων των Λι¬ 
μενικών Σταθμών και Υπαλλήλων Λιμένα, όπως αυτή κα¬ 
θορίζεται από τις κείμενες διατάξεις. 

Άρθρο 2 

Αχθοφορικά Δικαιώματα 

Τα δικαιώματα των αποσκευοφορέων στο λιμάνι Πάρου 
καθορίζονται ως εξής: 

α) Για επιβάτες που μεταφέρουν συνήθεις αποσκευές 
34 δρχ. 

β) Γ ια μεγαλύτερες από τις συνηθισμένες (συνηθισμένη 
είναι η μέχρι βάρους 25 Κ<3), τα αχθοφορικά δικαιώματα 
καθορίζονται όπως παρακάτω: 

I) Βαλίτσες, δέματα, σάκκοι κ.λπ. βάρους από 25 - 50 
χιλιογρ. για το κομμάτι 110 δρχ. 

II) Μπαούλα, ηλεκτρικές συσκευές, δέματα, έπιπλα 
κ.λπ. πάνω από 50 χιλιόγρ. το κομμάτι δρχ. 217. 

Άρθρο 3 

Βεβαίωση - Είσπραξη 

1. Η είσπραξη των αχθοφορικών δικαιωμάτων γίνεται με 
έντυπες αποδείξεις, θεωρημένες κανονικά, από τον πρά¬ 
κτορα του πλοίου, κατά την έκδοση των εισητηρίων και 
αποδίδεται ατούς αχθοφόρους μετά τον απόπλου του 

πλοίου. Σαν αμοιβή ο ναυτικός πράκτορας παίρνει 5% από 
τα εισπραττόμενα αχθοφορικά δικαιώματα. 

2. Δεν εισπράττονται αχθοφορικά δικαιώματα στις εξής 
περιπτώσεις: 

α) Στα εισητήρια που εκδίδονται στις τοπικές δρομολο- 
γιακές γραμμές Παροικία - Αντίπαρος και Πούντα Πάρου 
- Αντίπαρος. 

β) Στα εισιτήρια που εκδίδονται με καταστάσεις επιβί¬ 
βασης σε οπλίτες των Ε.Δ. και Σ.Α. 

γ) Στα εισητήρια απορίας που εκδίδονται από τη Λιμε¬ 
νική Αρχή. 

3. Επιβάτες κάτοχοι εισιτηρίων επιστροφής, υποχρεού- 
νται στην καταβολή του ανάλογου αχθοφορικού δικαιώμα¬ 
τος, κατά τη θεώρηση του εισητηρίου επιστροφής, από τα 
ναυτικά πρακτορεία Πάρου. 

4. Αχθοφορικά δικαιώματα εισπράττονται μόνο για τους 
επιβιβαζόμενους επιβάτες. 

Αρθρο 4 

Αριθμός απασχολουμένων 

1. Καθορίζεται η παρουσία τεσσάρων (4) αχθοφόρων 
στα πλοία των κυρίων γραμμών και τριών (3) αχθοφόρων 
στα πλοία των δευτερευουσών και τοπικών γραμμών, σαν 
ελάχιστος αναγκαίος αριθμός, που δύναται να αυξηθεί ή 
ελλατωθεί κατά την κρίση της Λιμενικής Αρχής, ανάλογα 
με την προβλεπόμενη κάθε φορά κίνηση επιβατών. 

2. Οι αχθοφόροι οφείλουν να είναι στην εργασία τους, 
τουλάχιστον 20 λεπτά πριν την αφιξαναχώρηση κάθε 
πλοίου και να προσφέρουν τις υπηρεσίες τους, τόσο προς 
τους αποβιβαζομένους όσο και προς τους επιβιβαζομέ- 
νους επιβάτες. 


Αρθρο 5 
Κυρώσεις 

Οι παραβάτες του παρόντος Ειδικού Κανονισμού, του 
οποίου η εκτέλεσή του ανατίθεται στα Λιμενικά Όργανα, 
ανεξάρτητα από τις συντρέχουσες ποινικές και αστικές 
ευθύνες, κατά την ισχύουσα νομοθεσία, υπόκεινται και 
στις κυρώσεις του άρθρου 157 του Ν.Δ. 187/73 (ΦΕΚ 261 
-Α73.10.73) «περί Κ.Δ.Ν.Δ.» όπως τροποποιήθηκε με το 
Π.Δ. 207/1985 (ΦΕΚ 76 - Α73.5.85) το οποίο αντικατα- 
στάθηκε με το Π.Δ. 111/93 (ΦΕΚ 50Α793). 

Άρθρο 6 

Καταργούμενες διατάξεις 

Από την έναρξη ισχύος των διατάξεων του παρόντος 
Κανονισμού καταργούνται τα άρθρα 2 και 3 του υπ’ αριθ. 
24 Ειδικού Κανονισμού Λιμένα Πάρου (ΦΕΚ 1031 Β/ 
19.12.91), ως και κάθε άλλη διάταξη που είναι αντίθετη με 
τις διατάξεις του παρόντος Κανονισμού. 

Πάρος, 28 Μαΐου 1993 
Ο Λιμενάρχης 

Ανθ/ρχος Λ.Σ. ΣΙΕΤΤΟΣ Βασ. 

Ο Κανονισμός αυτός ισχύει από της δημοσίευσής του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σύρος, 15 Ιουλίου 1993 
Η Νομάρχης 

ΑΙΚΑΤΕΡΙΝΗ ΓΙΑΒΑΣΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



